wickkiey/tamil-wikipedia-chunked huggingface dataset:
# கேள்வி

## வினா வகைகள்

### ஏவல் வினா

ஒரு செயலைச் செய்யுமாறு ஏவுதற்பொருட்டு வினாவப்படும் வினா ஏவல் வினாவாகும். ஆசிரியர் மாணவனிடம் “இப்பாடலை மனப்பாடம் செய்து விட்டாயா?” என்று வினாவுதல் ஏவல் வினா ஆகும்.  
மாணவன் மனப்பாடம் செய்யவில்லை என்று கூறினால் அவனை மனப்பாடம் செய்யும்படி ஏவவும், மனப்பாடம் செய்துவிட்டேன் என்று கூறினால் “பார்க்காமல் எழுதிக்காட்டு” என்று ஏவவும் வினாவினாராதலின் இது ஏவல் வினாவாயிற்று.
# கேள்வி

## நன்னூல் பாடல்

வினா குறித்து நன்னூல் பாடல் 385 குறிப்பிடுகிறது. அது.  
::“ அறிவறி யாமை ஐயுறல்கொளல் கொடை
::ஏவல் தரும்வினா லவ்லிஆறும் இழுக்கார்”
# ஷான் பளியக்கார

**ஷான் பளியக்கார**(*Sahan Palihakkara*), பிறப்பு: அக்டோபர் 14 1989, இலங்கை கண்டிப் பிரதேச அணியின் துடுப்பாட்டக்காரர். இவர் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009/10-2010/11 பருவ ஆண்டில், இலங்கை ஷரசென்ட் விளையாட்டுக்கழக அணி உறுப்பினராக பங்குகொண்டார்.
# ஷான் பளியக்கார

## மூலம்

- ஷான் பளியக்கார, - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# ருசிர பள்ளியகுருகே

**ருசிர பள்ளியகுரு** (*Ruchira Palliyaguru*), பிறப்பு: சனவரி 22 1968, இலங்கை கொழும்புப் பிரதேச அணியின் துடுப்பாட்டக்காரர். இவர் 124முதல்தர துடுப்பாட்டப் போட்டிகளிலும், 64 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1999 - 2008 பருவ ஆண்டுகளில், இலங்கை புளும்பீல்ட் விளையாட்டுக்கழக அணி உறுப்பினராக பங்குகொண்டார்.
# ருசிர பள்ளியகுருகே

## மூலம்

- ருசிர பள்ளியகுரு, - - கிரிக்இன்ஃபோவில் இருந்து விளையாட்டுவீரர் விபரக்குறிப்பு
# பீ. பரனமானகே

**பீ. பரனமானகே** (*P. Paranamanage*), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1989 ல், இலங்கை தமிழ்யூனியன் விளையாட்டுக் கழக அணி உறுப்பினராக பங்குகொண்டார்.
# பீ. பரனமானகே

## மூலம்

- பீ. பரனமானகே - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# டி. மகேஸ்

**டி. மகேஸ்** (*T. Magesh*), இலங்கை கண்டிப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டிலும் ஆறு இளைஞர் தேர்வு போட்டிகளிலும் கலந்து கொண்டுள்ளார். இவர் 1996/97 பருவ ஆண்டில், இலங்கை அந்தோனியன் விளையாட்டுக்கழக அணி உறுப்பினராக பங்குகொண்டார்.
# டி. மகேஸ்

## மூலம்

- டி. மகேஸ், - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# டென்ஹாம் மதீன

**டென்ஹாம் மதீன** (*Denham Madena*), இலங்கை அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டிலும், ஆறு இளைஞர் தேர்வு போட்டிகளிலும் கலந்து கொண்டுள்ளார். இவர் 1984/85-1986/87 பருவ ஆண்டில், இலங்கை 19 இன் கீழ் அணி உறுப்பினராக பங்குகொண்டார்.
# டென்ஹாம் மதீன

## மூலம்

- சுரங்க லொகுபாலசூரிய - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# சுரங்க லொகுபாலசூரிய

**சுரங்க லொகுபாலசூரிய** (*Suranga Lokubalasuriya*), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1994/95 பருவ ஆண்டில், இலங்கை கொழும்பு விளையாட்டுக்கழக அணி உறுப்பினராக பங்குகொண்டார்.
# சுரங்க லொகுபாலசூரிய

## மூலம்

- சுரங்க லொகுபாலசூரிய - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# சீ. லொட்டக்

**சீ. லொட்டக்** (*C. Lodtag*), இலங்கை மொரட்டுவைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1995-96 பருவ ஆண்டில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
# சீ. லொட்டக்

## மூலம்

- சீ. லொட்டக் - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# டி. லியனாரச்சி

**டி. லியனாரச்சி** (*D. Liyanarachchi*), இலங்கை மொரட்டுவைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1988-89 பருவ ஆண்டில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
# டி. லியனாரச்சி

## மூலம்

- டி. லியனாரச்சி - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# மடூக லியனபத்திரன

**மடூக லியனபத்திரன** (*Maduka Liyanapathirana *), இலங்கை சிலாபப் பிரதேச அணியின் துடுப்பாட்டக்காரர். இவர் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009-10 பருவ ஆண்டில், இலங்கை சிலாபம் மரியன்ஸ் விளையாட்டுக்கழக அணி உறுப்பினராக பங்குகொண்டார்.
# மடூக லியனபத்திரன

## மூலம்

- மடூக லியனபத்திரன - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# இமல் லியனகே

**இமல் லியனகே** (*Imal Liyanage*), பிறப்பு: சனவரி 16 1977, இலங்கை மாத்தறைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1999/00 பருவ ஆண்டில், இலங்கை மாத்தறை விளையாட்டுக்கழக அணி உறுப்பினராக பங்குகொண்டார்.
# இமல் லியனகே

## மூலம்

- இமல் லியனகே - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# அமல் பீரிஸ்

**அமல் பீரிஸ்** (*Amal Peiris*), பிறப்பு: சூன் 7 1985, இலங்கை இரத்தினபுரிப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2009/10 பருவ ஆண்டில், இலங்கை செபஸ்தியன் விளையாட்டுக் கழக அணி உறுப்பினராக பங்குகொண்டார்.
# அமல் பீரிஸ்

## மூலம்

- அமல் பீரிஸ் - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# ஆர். எஸ். எல். லோடூல்

**ஆர். எஸ். எல். லோடூல்** (*RSL Lawtol*), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1995-96 பருவ ஆண்டில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
# ஆர். எஸ். எல். லோடூல்

## மூலம்

- ஆர். எஸ். எல். லோடூல், - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# தினேஷ் லலிந்த (நொன்டர்ஸ்கிரிப்ஸ் விளையாட்டுக்கழகம்)

**தினேஷ் லலிந்த** (*Dinesh Lalintha*), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1999-2000 பருவ ஆண்டில், இலங்கை நொன்டர்ஸ்கிரிப்ஸ் விளையாட்டுக்கழக அணி உறுப்பினராக பங்குகொண்டார்.
# தினேஷ் லலிந்த (நொன்டர்ஸ்கிரிப்ஸ் விளையாட்டுக்கழகம்)

## மூலம்

- தினேஷ் லலிந்த, - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# தினேஷ் லலிந்த (பாணந்துறை விளையாட்டுக்கழகம்)

**தினேஷ் லலிந்த** (*Dinesh Lalinda*, பிறப்பு: பிப்ரவரி 28 1979), இலங்கை பாணந்துறைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2003-04 பருவ ஆண்டில், இலங்கை பாணந்துறை விளையாட்டுக்கழக அணி உறுப்பினராக பங்குகொண்டார்.
# தினேஷ் லலிந்த (பாணந்துறை விளையாட்டுக்கழகம்)

## மூலம்

- தினேஷ் லலிந்த, - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# தீபால் பீரிஸ்

**தீபால் பீரிஸ்** (*Deepal Peiris*), இலங்கை மொரட்டுவைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1993/94 பருவ ஆண்டில், இலங்கை மொரட்டுவை விளையாட்டுக் கழக அணி உறுப்பினராக பங்குகொண்டார்.
# தீபால் பீரிஸ்

## மூலம்

- தீபால் பீரிஸ் - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# ஏ. பெரேரா

**ஏ. பெரேரா** (*A. Perera*), இலங்கை கண்டிப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1992/93 பருவ ஆண்டில், இலங்கை அந்தோனியன் விளையாட்டுக் கழக அணி உறுப்பினராக பங்குகொண்டார்.
# ஏ. பெரேரா

## மூலம்

- ஏ. பெரேரா - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# அஞ்சலோ பெரேரா

**'அஞ்சலோ பெரேரா** (ஆங்கிலம்: Angelo Perera) 1990 பிப்ரவரி 23 அன்று பிறந்த இலங்கை மொறட்டுவைப் பிரதேச அணியின் துடுப்பாட்டக்காரர் ஆவார். இவர் 23 முதல்தர துடுப்பாட்டப் போட்டியில் கலந்து கொண்டுள்ளார். இவர் 2009/10-2010/11பருவ ஆண்டில், இலங்கை நொன்டர்ஸ் கிரிப்ஸ் விளையாட்டுக் கழக அணி உறுப்பினராக பங்குகொண்டார். ஒரு தொழில்முறை இலங்கையின் துடுப்பாட்ட வீரர் ஆவர்  
ஒரு தொழில்முறை [[இலங்கை| இலங்கையின் துடுப்பாட்ட வீரர் ஆவர். அவர் ஒரு வலது கை துடுப்பாட்ட வீரர் மற்றும் இடது கை மெதுவான பந்து வீச்சாளர் ஆவார். அவர் நான்டெஸ்கிரிப்ட்ஸ் துடுப்பாட்ட அணிக்காக விளையாடுகிறார். [[கொழும்பு செயின்ட் பீட்டர்ஸ் கல்லூரியில் பயின்றார். 2019 ஆம் ஆண்டில், எந்தவொரு முதல் வகுப்பு போட்டியின் இரு இன்னிங்ஸ்களிலும் இரட்டை சதங்களை அடித்த ஆர்த்தர் ஃபாக் என்ற வீரருக்குப் பிறகு அவர் இரண்டாவது வீரராக ஆனார்.
# அஞ்சலோ பெரேரா

## ஆரம்ப வாழ்க்கை

2007 ஆம் ஆண்டில் வங்காளதேசத்தில் 19 வயதிற்குட்பட்டோர் துடுப்பாட்ட அணியின் இலங்கை சுற்றுப்பயணத்தில் பெரேரா அறிமுகமானார், பின்னர் இலங்கைக்கு எதிரான தொடரில் விளையாடினார். 2007-08 இல் 19 வயதிற்குட்பட்டோர் துடுப்பாட்ட அணி உலகக் கோப்பையில் இரண்டு பயிற்சி ஆட்டங்களிலும், இரண்டு போட்டி ஆட்டங்களிலும் விளையாடிய அவர், இரண்டு இன்னிங்ஸ்களில் 9 ஓட்டங்களே எடுத்தார்.  
2007-08 ஆம் ஆண்டில் மாகாணங்களுக்குள் இருபதுக்கு -20 போட்டியில் இலங்கை பள்ளிகளுக்காகவும், அடுத்த பருவத்தில் மீண்டும் விளையாடினார். 2009 ஆம் ஆண்டில் வங்காளதேசத்திற்கு எதிராக இலங்கைக்கு திரும்பிய சுற்றுப்பயணத்தில் பெரேரா மேலும் இரண்டு 19 வயதுக்குட்பட்ட தொடர் போட்டிகளிலும் நான்கு ஒருநாள் போட்டிகளிலும் பங்கேற்றார். பெரேரா 2009-10 ஆம் ஆண்டில் பதுரெலியா ஸ்போர்ட்ஸ் அணிக்கு எதிராக அறிமுகமானார். அதில் மூன்று விக்கெட்ட்களை வீழ்த்தி தன்து அணிக்கு வெற்றி ஈட்டுத் தந்தார்.  
பெரேரா 2009-10 ஆம் ஆண்டில் பதுரெலியா விளையாட்டுக் கழகத்திற்கு எதிராக முதல் தர அணியில் அறிமுகமானார். நான்டெஸ்கிரிப்ட்ஸ் துடுப்பாட்ட அணிக்குள், பெரேரா இலங்கை விமானப்படை விளையாட்டுக் கழகத்திற்கு எதிராக 244 ஓட்டங்கள் எடுத்தார். இந்த போட்டியில் அவரும் ஜெகான் முபாரக்கும் கூட்டாக இணைந்து எடுத்த ஓட்டங்கள் 405 இலங்கை மண்ணில் நடந்த முதல் தர போட்டியில் நான்காவது விக்கெட்டுக்கான அதிகபட்ச கூட்டாண்மை ஆகும். பெரேரா தனது ப்ங்காக 30 தடவை எல்லைக்கோட்டிற்கு பந்தை தட்டிவிட்டார். ம்ற்றும் ஆறு முறை எல்லைக்கோட்டிற்கு வெளியே த்ட்டி விட்டார். அதற்கு 204 பந்துகள் மட்டுமே தேவைப்பட்டது, மேலும் இது அவரது அதிகபட்ச முதல் தர விளியாட்டின் ஓட்டங்கள் ஆகும்
# அஞ்சலோ பெரேரா

## உள்ளூர் விளையாட்டு

மார்ச் 2018 இல், அவர் 2017–18 சூப்பர் நான்கு மாகாண போட்டிகளுக்கான கொழும்பு அணியில் இடம் பெற்றார். அடுத்த மாதம், 2018 சூப்பர் மாகாண ஒருநாள் போட்டிக்கான கொழும்பு அணியிலும் அவர் இடம் பெற்றார். [4] ஆகஸ்ட் 2018 இல், காலியின் அணியில் 2018 எஸ்.எல்.சி டி 20 லீக்கில் அவர் இடம் பெற்றார்.  
பிப்ரவரி 2019, 2018–19 பிரீமியர் லீக் போட்டியில் சூப்பர் எட்டு போட்டிகளின் இறுதி சுற்றில், பெரேரா ஒவ்வொரு இன்னிங்ஸிலும் இரட்டை சதம் அடித்தார். இது 1938 ஆம் ஆண்டு இங்கிலாந்தில் நடந்த கவுண்டி சாம்பியன்ஷிப்பில் எசெக்ஸுக்கு எதிராக கென்டிற்காக ஆர்தர் ஃபாக் என்பவரால் முதல் தர துடுப்பாட்டத்தில் ஒரு முறை மட்டுமே அடிக்கப்பட்டது. மார்ச் 2019 இல், அவர் 2019 சூப்பர் மாகாண ஒருநாள் போட்டிக்கான கொழும்பு அணியில் இடம் பெற்றார்.
# அஞ்சலோ பெரேரா

## வெளிநாட்டு விளையாட்டு

பெரேரா 2013 ஆம் ஆண்டில் வங்காள தேசத்திற்கு எதிராக தனது இருபது20 போட்டியில் அறிமுகமானர். அதே ஆண்டில், தென்னாப்பிரிக்காவுக்கு எதிராக பல்லேகேல் முத்தையா முரளிதரன் பன்னாட்டுத் துடுப்பாட்ட அரங்கத்தில் தனது ஒருநாள் போட்டியில் அறிமுகமானார். பல ஏற்ற தாழ்வுகளுக்குப் பிறகு, ஆத்திரேலியாவுக்கு எதிரான ஒருநாள் அணிக்கு பெரேரா அழைக்கப்படார். அங்கு அவர் தம்புல்லாவில் நான்காவது ஒருநாள் போட்டியில் விளையாடினார்.
# ஓய்வு நாள் (யூதம்)

**ஓய்வு நாள்** (**சபாத்**; *Shabbat*) என்பது யூத சமயத்தில் வாரத்தின் ஏழாவது நாள் ஆகும். ஆறு நாட்களில் உலகைப் படைத்த இறைவன் ஏழாம் நாள் ஓய்வு எடுத்ததை இது அடிப்படையாய்க் கொண்டுள்ளது. ஓய்வு நாள் வெள்ளிக்கிழமை சூரிய மறைவிலிருந்து சனிக்கிழமை இரவு வரையிலான காலம் ஆகும்.  
பத்துக் கட்டளைகளின் அடிப்படையில் ஓய்வு நாளின் போது இறைவனை ஆராதிப்பதைத் தவிர எந்த வேலையும் செய்யக் கூடாது; பெரும்பாலான இயந்திரங்களை இயக்கக் கூடாது.
# ஓய்வு நாள் (யூதம்)

## மற்ற மதங்களில்

### கிறிஸ்தவம்

பெரும்பாலான கிறிஸ்தவர்கள் சனிக்கிழமை ஓய்வு நாளைக் கடைபிடிப்பதில்லை. மாறாக ஞாயிற்றுக்கிழமை வழிபாடு நடத்துகிறார்கள். இது பெரும்பாலும் "ஆண்டவர் தினம்" என்று அழைக்கப்படுகிறது. ஏழாம் நாள் வருகை சபை, இறைவனின் சபை), ஏழாம் நாள் திருமுழுக்கு சபை போன்ற பல கிறிஸ்தவ பிரிவுகள் ஏழாவது நாள் ஓய்வு நாளை கடைபிடிக்கின்றன. இந்த அனுசரிப்பு வெள்ளிக்கிழமை சூரிய அஸ்தமனம் முதல் சனிக்கிழமை சூரிய அஸ்தமனம் வரை கொண்டாடப்படுகிறது.
# ஓய்வு நாள் (யூதம்)

## மற்ற மதங்களில்

### சமாரியர்

சமாரியர்களும் ஓய்வு நாளை கடைப்பிடிக்கின்றனர்.
# சர்வசார உபநிடதம்

**ஸர்வஸார உபநிடதம்** என்பது கிருஷ்ணயஜுர் வேதத்தைச் சார்ந்த உபநிடதம் ஆகும். முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 35வது உபநிஷத்து. 'ஸர்வஸாரம்' என்ற சொல் பொருள் பொதிந்தது. எல்லா நூல்களிலிருந்தும் சாற்றைப் பிழிந்து எடுக்கப்பட்டது என்ற பொருளிற்குகந்தாற்போல், இதனில் வேதாந்தத்தின் முழுப்பொருளும் இரண்டே பக்கத்தில் உரைநடையில் தெளிவு படுத்தப்பட்டிருக்கும் உபநிடதம் இது.
# சர்வசார உபநிடதம்

## கேள்விகள்

வேதாந்தநூல்களில் வரும் பல கலைச்சொற்களுக்கும் பொருள் வேண்டி எழுப்பப்பட்ட கேள்விகள் இவை. இவை யாவற்றிற்கும் சுற்றி வளைக்காமல் நேரடியாக விளக்கம் சொல்வதால்தான் இவ்வுபநிடதம் பெயர் பெற்றது.
# சர்வசார உபநிடதம்

## ஆன்மா, தளை, வீடு, அறிவு

உடம்பு முதலிய அழியும் பொருள்களை ஆள்வது ஆன்மா. உடம்பு, மனம் இவைகளைத்'தான்' எனக் கருதும் எண்ணம் ஆன்மாவுக்குத் தளை. அதனின்று விடுதலை பெறுவதுதான் வீடு (மோட்சம்). அவ்வெண்ணத்தை ஏற்படுத்துவது அவித்தை. எதனால் அவ்வெண்ணம் விலகுகிறதோ அது பேரறிவு (ஞானம்).
# சர்வசார உபநிடதம்

## மூன்று உணர்வு நிலைகள்

இவ்வுடம்பில் வசிப்பவனுக்கு நனவு, கனவு, உறக்கம் என்ற மூன்று நிலைகள் உண்டு.வெளி விஷயங்களை எப்பொழுது புலன்களாலோ மனதாலோ எடுத்துக் கொள்கிறதோ அப்பொழுது ஆன்மாவின் ஜாக்ர (நனவு) நிலை. அவ்வாசனைகளுடன் கூடிய மனம், புத்தி, சித்தம், அகங்காரம் என்ற நான்கு அந்தக்கரணங்களால் ஓசை முதலியவை இல்லாதபொழுதும் வாசனை வடிவான ஓசை முதலியவற்றை எப்பொழுது ஆன்மா அனுபவிக்கிறதோ அது கனவுநிலை.அந்தக்கரணம் என்றால் அகக்கரணம். அகம், அதாவது உள், புறம், அதாவது வெளி, இவையிரண்டையும் அறிதற்குச் சாதனமாய் இருக்கும் கரணம் அந்தக்கரணம்.பத்து புலன்களும் இந்நான்கு அந்தக்கரணங்களும் ஓய்ந்து எவ்வுணர்வுமற்றிருக்கும் நிலை சுஷுத்தி அல்லது உறக்கம். இம்மூன்று நிலைகளின் இருப்புக்கும் இல்லாமைக்கும் சாட்சியாகவும், அப்படிப்பட்ட இருப்பும் இல்லாமையும் அற்றதாயும் எல்லையற்றதாயும் உள்ள நிலை துரீயம் (நான்காவது, கடந்தது) என்று பெயர்.
# சர்வசார உபநிடதம்

## ஐந்து கோசங்கள்

உணவால் தோற்றுவிக்கப்பட்ட உறுப்புக்களின் தொகுதி அன்னமயகோசம். பிராணன் முதலிய பதினான்கு வாயு வகைகள் அன்னமயகோசத்தில் புகுந்துறையும்போது அது பிராணமயகோசமாகும். இவ்விரண்டு கோசங்களையும் பற்றிக்கொண்ட ஜீவன் எப்பொழுது மனம் முதலிய கரணங்களால் எண்ணம் முதலிய கருமங்களைச் செய்கிறதோ அப்பொழுது அது மனோமயகோசமாகும். இம்மூன்று கோசங்களையும் தனதென்றுணர்ந்து அவைகளுடன் விளங்கும்போது அதுவே விஞ்ஞானமயகோசம் எனப்படும். இந்நான்கு கோசங்களுடன் கூடி தனக்குக் காரணமான பொருளில் அதை அறியாமல் ஆலவிதையில் மரம் இருப்பதுபோல் எது இருக்கிறதோ அது ஆனந்தமயகோசமெனப்படும்.
# சர்வசார உபநிடதம்

## ஜீவன், க்ஷேத்திரஞ்ஞன், சாட்சி, கூடஸ்தன்

புண்ணிய பாவங்களால் பிறப்பெடுத்து உடம்புடன் ஒட்டாது அதை வெறும் துணைப்பொருளாக (உபாதி) மட்டும் கொண்டவன் ஜீவன் எனப்படுகிறான். அந்த துணைப்பொருளையும் எந்த மெய்யறிவு உள்ளிருந்தே விளங்கவைக்கிறதோ அது க்ஷேத்திரஞ்ஞன் எனப்படுகிறான். அறிபவன், அறிவு, அறியப்படுவது இவைகளின் தோற்றத்தையும் மறைவையும் உணர்பவன், ஆனால் தான் தோற்றமும் மறைவும் இல்லாதவன்—அவன்தான் சாட்சி எனப்படுவான். பிரம்மா முதல் எறும்பு வரை எல்லாப்பிராணிகளின் புத்திகளிலும் ஏற்றத்தாழ்வில்லமல் காணக்கூடியவனாய் எல்லாப்பிராணிகளின் புத்திகளிலும் உறைபவன் கூடஸ்தன் எனப்படுகிறான்.
# சர்வசார உபநிடதம்

## அந்தர்யாமி, பரமாத்மா

இரத்தினங்களைக் கோத்து மாலையாக்கும் சரடு போல் எல்லா உடல்களிலும் ஊடுருவித் தொடர்ந்து விளங்கும் ஆன்மாதான் அந்தர்யாமி என்ற உள்ளுறைபவன்.அவனே *தத்-த்வம்-அஸி* மகாவாக்கியத்தில் *த்வம்* (=நீ) எனும் சொல்லின் பொருளாக இருப்பவன். ஸத்யம், ஞானம், அனந்தம், ஆனந்தம் இந்நான்கும் எதனுடைய இலக்கணமோ, அது தேசம், காலம், பொருள், காரணம் ஆகியவற்றால் மாறுபடாததோ அதுவே *தத்* எனும் சொல்லின் பொருளான பரமாத்மா அல்லது பரம்பொருள்.
# சர்வசார உபநிடதம்

## மாயை

அனாதி கர்ப்பிணி, ஏற்புடைத்தலுக்கும் ஏற்புடையாமைக்கும் சமமானது, உளதென்றும் இலதென்ரறும் கூற முடியாதது, மாறுபாடுகளுக்குக் காரணமானது, ஆராய்ந்து நிரூபித்தால் இல்லாதது,அப்படி நிரூபிக்காதபொழுது உள்ளது, அடையாளம் ஏதுமில்லாதது --இவ்வளவும் சேர்ந்ததுதான் மாயை.
# இத்ரீஸ்

** இத்ரீசு ** <small>(அலைஹிஸலாம்)</small>(Idris (prophet)(அரபியம்: إدريس) (கருதப்படும் காலம்: கி.மு.4310) இருமுறை திருக்குர்ரானில் குறிப்பிடப்படுகிறார்.முதலில் சூரா19-லும், பின்னர் சூரா21-லும் காணப்படுகிறது.இசுலாமியர்களின் புனித நூலான திருக்குர்ஆனில், இருபத்தைந்து நபிமார்களைப் பற்றி கூறப்பட்டுள்ளது. அதில் இரண்டாவதாகக் குறிப்பிடப் பட்டவர், **இத்ரீசு' **
ஆவார்.வேதங்களை நன்கு கற்றும், மக்களுக்கு பாடம் கற்றுக் கொடுத்ததின் காரணத்தால், **பாடம் கற்றுக் கொடுப்பவர்** என பொருளுடையச் சொல்லான *இத்ரீஸ்* என அழைக்கப்பட்டார்.
# இத்ரீஸ்

## பிறப்பு

ஆதி தந்தை ஆதம் அவர்களிலே பிரகாசித்த நூரே முஹம்மதிய்யா அவர்களின் புதல்வர் நபி ஷீது அவர்களின் நெற்றியில் பிரகாசிக்க அது அவர்களின் வழித்தோன்றலிலே ஊடுறுவி, நபி இத்ரீஸ் அவர்களிலே இலங்கியது. எகிப்து நாட்டில் உள்ள மனாப் என்ற ஊரில் பிறந்தார்கள்.
# இத்ரீஸ்

## தோற்றம்

அவர்கள் அழகிய உருவினராக விளங்கினார்கள். அவர்களின் உடல் பழுப்பு நிறமாக இருந்தது. உடலில் சதை பற்று குறைவாக இருந்தது. உயர்ந்த உருவினராக இருந்த அவர்கள் பெரிய மீசையும், தாடியும் வைத்து இருந்தார்கள். அவர்களின் ஒரு காது மற்ற காதை விட பெரியதாக இருந்தது.  
**குணம்**:அவர்கள் வாய்மூடி, எதையோ சிந்தித்த வண்ணம் இருப்பார்கள். பேசினால் மெதுவாக பேசுவார்கள். சுட்டு விரலை அசைத்து, அசைத்து பேசுவார்கள். நடந்தால் தலையை குனிந்த வண்ணம் நடந்து செல்வார்கள்.  
**தொழில்**:அவர்கள் தையல் தொழில் செய்து வந்தார்கள்.
# இத்ரீஸ்

## திருக்குர்ரானின் குறிப்புகள்

| *சூரா* | <>*வசனம்* </> |
| --- | --- |
| 19:56 | وَاذْكُرْ فِي الْكِتَابِ إِدْرِيسَ ۚ إِنَّهُ كَانَ صِدِّيقًا نَّبِيًّا |
| 19:56 | (நபியே!) இவ்வேதத்தில்** இத்ரீஸைப்** பற்றியும் நினைவு கூர்வீராக! நிச்சயமாக அவர் ஸித்தீக்காக(மிக்க சத்தியவானாக), நபியாக இருந்தார். |
| 21:85 | وَإِسْمَاعِيلَ وَإِدْرِيسَ وَذَا الْكِفْلِ ۖ كُلٌّ مِّنَ الصَّابِرِينَ |
| 21:85 | இன்னும்: இஸ்மாயீலையும், **இத்ரீஸை**யும், துல்கிஃப்லையும் (நபியே! நீர் நினைவு கூர்வீராக); அவர்கள் யாவரும் பொறுமையாளர்களில் நின்றுமுள்ளவர்களே! |
# சென்னை சிட்டி சென்டர்

**சென்னை சிட்டி சென்டர்** ( ஆங்கிலம் : **Chennai Citi Centre** ) இந்தியாவில் உள்ள சென்னை மயிலாப்பூரில் உள்ள ஒரு பேரங்காடி. இது 2006 ஆம் ஆண்டு திறக்கப்பட்டது. இது சென்னையில் மிக விலையுயர்ந்த வணிக வளாகங்களில் ஒன்றாக உள்ளது.
# சென்னை சிட்டி சென்டர்

## கடைகள்

பேரங்காடியின் முக்கிய வர்த்தக நிலையங்களின் பெயர் பட்டியல்:  
- அடிடாஸ் (Adidas)
- ஆலன் சோலி (Allen Solly)
- உடல்நலம் மற்றும் பொலிவு (Health & Glow)
- லன்ட்மார்க் (Landmark)
- வில்ஸ் லைப்ஸ்டைல் (Wills Lifestyle)
- லில்லிபுட் (Lilliput)
- மோசி காலணி (Mochi footwear)
- வான் கியூஸ்ன் (Van Heusen)
- லைப்ஸ்டைல் (Lifestyle)
மேலும் இந்த பேரங்காடியில் ஒரு உணவு திடல் கிளைகள் உட்பட, பீட்சா ஹட், சஃப்வே (Subway), கான்கோட்டிரி (Gangotree), அரபியன் ஹட் மற்றும் கேஎஃப்சி (KFC), குழந்தைகளுக்கான காணொளி விளையாட்டு மையம், பல்வேறு துறையின் விற்பனை நிலையங்கள் மற்றும் தின்பண்ட விற்பகம். மற்றும் மிக முக்கியத்துவமான ஐநாக்ஸ் திரையரங்குகள் உள்ளது.
# சென்னை சிட்டி சென்டர்

## அமைவிடம்

இவ்வங்காடி மைலாப்புரில் அமைந்துள்ளது. சென்னைக் கலங்கரை விளக்கம்
பறக்கும் தொடருந்து நிலையம் அருகில் அமைந்துள்ளது.
# சென்னை சிட்டி சென்டர்

## வெளியிணைப்பு

- அதிகாரப்பூர்வமான இணையதளம் - ஆங்கிலத்தில்
# ஒளியணு

துகள் இயற்பியல் தரநிலை மாதிரியில், ஒளியணுவானது காலவெளியில் உள்ள ஒவ்வொரு கட்டத்திலும் இயற்பியல் விதிகளின் ஒரு குறிப்பிட்ட சமச்சீர் நிலைக்கு தேவையான ஒரு விளைவாக விவரிக்கப்படுகிறது. ஒளியணுவின் உள்ளார்ந்த பண்புகளான ஏற்றம், திணிவு மற்றும் சுழற்சி, இந்த காஜ் சமச்சீர்மையின் பண்புகள் மூலம் தீர்மானிக்கப்படுகிறது. ஒளியின் நியூட்ரினோ கோட்பாட்டில், ஒரு ஒன்றுகலந்த கட்டமைப்பு போல ஒளியணுவினை விவரிப்பதற்கான முயற்சிகள் இதுவரை வெற்றி பெறவில்லை. ஒளியணு பற்றிய கருத்தாக்கம், பரிசோதனை மற்றும் கோட்பாட்டு இயற்பியலிலான நிகழ்கால முன்னேற்றங்களிற்கு வழிவகுத்தது. அவையாவன சீரொளி, போஸ்-ஐன்ஸ்டீன் ஒடுக்கம், குவாண்டம் புல கொள்கை, மற்றும் குவாண்டம் இயக்கவியலின் நிகழ்தகவியல் விளக்கம் என்பனவாகும். ஒளியணுக்கள் ஒளி வேதியியல், உயர் தெளிதிறன் நுண்ணோக்கி, மற்றும் மூலக்கூறு தூரத்தை அளவிட பயன்படுகிறது. சமீபத்தில், ஒளியணுக்கள் குவாண்டம் கணினிகளின் ஆக்கக்கூறுகளாக ஆராயப்பட்டிருக்கின்றன மேலும் ஒளியியல் தொடர்பாடலில் நுணுக்கமான குவாண்டம் குறியாக்கவியல் போன்றவற்றில் பயன்படுகின்றது.
# ஒளியணு

## பெயரிடு

1900 இல், மாக்ஸ் பிளாங்க் கரும்பொருள் கதிர்வீச்சு ஆய்வின் போது மின்காந்த அலைகள் சக்தியை சக்தி "பொட்டலங்களாக" வெளியிடலாம் என்றார். அவரது 1901 ஆம் ஆண்டு கட்டுரை *அனலேன் டெர் ஃபிசிக்* இல் இந்த பொட்டலங்களை "சக்தி கூறுகள்" என அழைத்தார். குவண்டா என்ற வார்த்தை துகள்கள், கணிய அளவுகள் மற்றும் மின்சாரத்தை குறிப்பிட 1900கு முன்பே பயன்படுத்தப்பட்டது. பின்னர், 1905 இல் ஆல்பர்ட் ஐன்ஸ்டீன் மின்காந்த அலைகள் மட்டுமே இந்த தனி அலை-பொட்டலங்களாக உள்ளன என்ற கருத்தை சொன்னார் அவர் ஒரு அலை-பொட்டலத்தை ஒளி குவாண்டம் என்று அழைத்தார். போட்டான் என்பது ஒளி என்பதற்கான கிரேக்க வார்த்தை ஆகும்.
தமிழில் ஒளியணு, சக்திச்சொட்டு மற்றும் ஒளியன் என அழைக்கப்படுகிறது.
# ஒளியணு

## ஒளியணுவின் குணம்

ஒளியணு மின்காந்த அலைகளின் தொகுப்பு அல்லது குவாண்டம் என்று அழைப்பர். அதன் குணங்கள் பின்வருமாறு.  
- ஒளியணு ஒரு குறிபிட்ட அதிர்வெண் (frequency) "**ν**" மற்றும் குறிபிட்ட அலை திசையன் (wave vector) "**k**" கொண்டிருக்கும்.  
- அலை திசையன் ஒரு திசையன் (vector). இதன் திசை ஒளியணு செல்லும் திசையை குறிக்கும்.  
- அலை திசையன் அளவை கீழ் கொடுக்கப்பட்ட சமன்பாடு மூலம் குறிப்பிடலாம்.  
**k = 2π/λ**
இங்கு
**λ=c/ν**, அலைநீளம் (wave length)
**c** என்பது ஒளியின் வேகம் (velocity of light).  
- இதன் ஆற்றல் (energy) "**E**" கீழ் கொடுக்கப்பட்ட சமன்பாடு மூலம் குறிப்பிடலாம்.  
**E = hν**
இங்கு
**h** என்பது பிளாங்க் மாறிலி
**ν** என்பது ஒளியின் அதிர்வெண்.  
- ஒளியணுவின் உந்தம் (momentum) கீழ் கொடுக்கப்பட்ட சமன்பாடு மூலம் குறிப்பிடலாம்.  
**p = ħk** அல்லது **p = hν/c**
இங்கு
**ħ = h/2π**  
- ஒளியணுவின் ஓய்வு நிலையில் அதன் நிறை புஜ்ஜியமாகும். இருபினும் ஒளியணுவிற்கு உந்தம் உண்டு.  
- ஒளியணுவிற்கு சுழற்சி கோண உந்தம் (spin angular momentum) உண்டு.
# மேல் முன் இதழ்குவி உயிர்

**மேல் முன் இதழ்குவி உயிர்** அல்லது **மூடிய முன் இதழ்குவி உயிர்** என்பது சில பேச்சு மொழிகளில் காணப்படும் உயிர் வகைகளுள் ஒன்று. அனைத்துலக ஒலிப்பியல் அரிச்சுவடியில் இதன் குறியீடு , இதற்கு இணையான X-SAMPA குறியீடு <tt>y</tt>. ஒலியமைப்பு அடிப்படையில் பல மொழிகளில் இது ‹ü› அல்லது ‹y› என்பவற்றால் குறிக்கப்படுகிறது. இவற்றைவிட பிரெஞ்சு மொழி, பிற ரோமனெசுக் மொழிகள், அங்கேரிய மொழி என்பவற்றில் இது ‹u› என்பதாலும், நடு செருமன் மொழி, பல ஆசிய மொழிகளின் ரோமனாக்கம் போன்றவற்றில் இது ‹iu›/‹yu› என்னும் குறியீடுகளாலும் குறிக்கப்படுகின்றன. இதுபோல டச்சு மொழியில், ‹uu›; அங்கேரிய மொழியில் ‹ű›; சிரில்லிக் மொழியில் ‹уь›; போன்றவை இதற்கு இணையானவை.
# இணையம்

**இணையம்** (*Internet*) என்பது உலக அளவில் பல கணினி வலையமைப்புகளின் கூட்டிணைப்பான பெரும் வலையமைப்பைக் குறிக்கும். இணைய நெறிமுறைகளைப் பின்பற்றி தரவுப் பரிமாற்றம் (*பாக்கெட் சுவிட்சிங்*) மடைமாற்றி மற்றும் திசைவியின் வழி நடைபெறும். இணையம் என்னும் சொல்லானது செப்புக்கம்பிகளினாலும், ஒளிநார் இழைகளினாலும் இணைக்கப்பட்டுள்ள கணினி வலைகளின் பேரிணைப்பைக் குறிக்கும். உலகளாவிய வலை (world wide web) என்பது உலகளாவிய முறையில் இணைப்புற்ற கட்டுரைகள், எழுத்துக்கள், ஆவணங்கள், படங்கள், பிற தரவுகள் முதலியவற்றைக் குறிக்கும். எனவே இணையம் என்பது வேறு, உலகளாவிய வலை என்பது வேறு. இணையத்தில் பல்லாயிரக்கணக்கான சிறிய வணிக, கல்வி நிறுவன, தனி நபர் மற்றும் அரசு சார் கணினி-வலையமைப்புகள் இதன் உறுப்புகளாவன. மின்னஞ்சல், இணைய உரையாடல், காணொளி பார்த்தல், விளையாட்டு, மற்றும் ஒரு கட்டுரையில் இருந்து மற்றொன்றிற்கு மீயிணைப்புகள் மூலம் உலவல் வழி தொடர்புபடுத்தப்பட்ட இணைய தளங்கள் முதலிய சேவைகளையும், உலகளாவிய வலையின் தரவுகளையும் இணையம் தருவிக்கின்றது.
# இணையம்

## வரலாறு

1950-ம் ஆண்டிற்கு அண்மையில் தொடர்பியல் ஆய்வாளர்கள் கணினி மற்றும் பல்வேறு தொலைத்தொடர்பு வலையமைப்பின் பயனர்கள் பொதுவான தொடர்பு மற்றும் தகவல் பரிமாற்றம் கொள்ள ஆவணம் செய்ய வேண்டும் என எண்ணினர். இதன் விளைவாக மையக் கட்டுப்பாடற்ற வலையமைப்புகள், வரிசைப்படுத்துதல் முறைகள், மற்றும் தரவுப்பொதி நிலைமாற்றம் போன்ற துறைகளில் ஆய்வு செய்யத் துவங்கினர்.  
ஜே.சி.ஆர்.லிக்லைடர் (J.C.R. Licklider) இணையத் தந்தையாக அறியப்படுகிறார் இணையம் - இன்று ஒரு தகவல்  
முதலாவது TCP/IP முறையிலமைந்த வலையமைப்பானது ஐக்கிய அமெரிக்காவின் நேஷனல் சயன்ஸ் பவுண்டேசனில் ஜனவரி 1 1983 முதல் இயங்க ஆரம்பித்தது.  
1990களில் இது பொதுமக்களின் கவனத்தை ஈர்த்தது. இக்காலப்பகுதியில் உருசியாவில் உள்ள சேர்னோபில் அணுஆலை வெடிப்பு மக்களை விஞ்ஞானிகள் ஒன்றாக இயங்கவேண்டும் என்ற கருத்துக்களை முன்வைத்தது. பிரான்ஸ் ஸ்விட்சலாந்து எல்லையிலிருந்த சேர்னோபிலில் உலகளாவிய வலை பிரசித்தமடைந்தது. இரண்டு ஆண்டுகளுக்குப் பின்னர் டிம் பேர்ணர்ஸ்-லீ எச்டிஎம்எல் (HTML) மெருகூட்டும் மொழி, எச்டிடிபீ (HTTP) என்னும் அனுமதிக்கப்பட்ட அணுகுமுறைகளை கொண்ட புதிய அணுஆய்வுகளுக்கான ஐரோப்பிய அமைப்பின் (CERN சேர்ண்) இணைய தளமானது உருவாக்கப்பட்டது.  
ஜூன் 30 2006-ல் உலகம் முழுவதும் நூறு கோடி மக்களுக்கும் மேல் இணையத்தை உபயோகம் செய்கிறார்கள்.
# இணையம்

## வரலாறு

### இணையத்தின் தோற்றம்

1957-ஆம் ஆண்டில் அன்றைய சோவியத் யூனியன் ஸ்புட்னிக் என்னும் ஆளில்லா செயற்கைக் கோளை விண்ணில் பறக்கவிட்டது. இது தமக்கு எதிரான இராணுவ நடவடிக்கைக்கான ஆய்வாக இருக்குமோ என்ற அச்சம் அமெரிக்காவுக்கு உண்டாகியது. விண்வெளி ஆய்வில் தாம் பின்தங்கிவிடக் கூடாது என்கிற அக்கறையும் அவாவும் அமெரிக்காவுக்குப் பிறந்தது. எனவே, அப்போதைய அமெரிக்க அதிபர் ஐசன்ஹோவர், உடனடியாக ஓர் ஆராய்ச்சி அமைப்பை உருவாக்க ஆணை பிறப்பித்தார். அந்த ஆய்வமைப்பு ‘ஆர்ப்பா’ (ARPA – Advanced Research Project Agency) எனப்பட்டது.  
’ஆர்ப்பா’வின் முதன்மைக் குறிக்கோள் சோவியத் யூனியனைப் போன்று விண்கலனை ஏவிப் பரிசோதனை செய்வதேயாகும்.அடுத்த ஆண்டான 1958-இல் அமெரிக்காவின் ‘எக்ஸ்புளோரர்’ விண்கலம் விண்ணில் வெற்றிகரமாக ஏவப்பட்டது. இதே வேளையில் அமெரிக்க இராணுவப் பாதுகாப்புத் துறையில் தகவல் தொடர்புக்குக் கணினியைப் பயன்படுத்தும் முயற்சிகள் மேற்கொள்ளப்பட்டன. விண்வெளிப் பயண ஆய்வில் ஈடுபட்டிருந்த ’ஆர்ப்பா’ ஆய்வு மையத்திடம் அமெரிக்க இராணுவத் துறையில் கணினியின் பயன்பாட்டை மேம்படுத்தும் பணி ஒப்படைக்கப்பட்டது. 1962-இல் டாக்டர் ஜே.சி.ஆர்.லிக்லைடர் தலைமையில் இப்பணி ஆரம்பிக்கப்பட்டது.  
கணினிப் பிணையங்கள், கணினி வழியான தகவல் பரிமாற்றம் ஆகியவற்றில் ’ஆர்ப்பா’ முதலில் கவனம் செலுத்தியது. ஒரு புதுவகையான கணினிப் பிணையத்தை நிறுவுவது ‘ஆர்ப்பா’வின் தொடக்கத் திட்டமாக இருந்தது. அயல்நாட்டுடன் போர்மூண்டு, எதிரிகளின் குண்டு வீச்சில் பிணையத்தின் ஒருபகுதி சிதைக்கப்பட்டாலும் பிணையத்தின் மீதிப் பகுதி எவ்வித பாதிப்புமின்றிச் செயல்பட வேண்டுமென எண்ணினர்.  
இதுபோன்றதொரு, அதாவது இன்றைய ’இணையம்’ போன்ற ஒரு பிணையத்தை வடிவமைக்கும் முயற்சியில் அமெரிக்காவின் ‘ரேண்டு’ (Rand) என்ற நிறுவனமும் ஈடுபட்டிருந்தது. 1965-இல் அதற்கான ஒரு மாதிரிக் கட்டமைப்பை வெளியிட்டது. இதே கோட்பாடுகளின் அடிப்படையில் ஐரோப்பிய நாடுகளிலும் ஆய்வுகள் மேற்கொள்ளப்பட்டன. 1968-இல் இங்கிலாந்து நாட்டின் தேசிய இயற்பியல் ஆய்வுக்கூடம் (National Physics Laboratary) இதுபோன்ற பிணையத்தின் மாதிரியைச் சோதனை முறையில் அமைத்துக் காட்டியது.  
இத்தகைய ஆய்வுகளின் இறுதியில் ‘ஆர்ப்பா’வின் முயற்சியால் 1969-இல் இராணுவப் பயன்பாட்டுக்கென அமெரிக்காவில் நான்கு மாநிலங்களில் செயல்பட்டு வந்த கணினிப் பிணையங்கள் இணைக்கப்பட்டு ‘ஆர்ப்பாநெட்’ (ARPANet) என்கிற அமைப்பு நிறுவப்பட்டது. இதுவே, பிற்கால இணையத்தின் முன்னோடிப் பிணைய அமைப்பாகும்.  
இந்த சூழலில் பாஸ்டன் நகரின் எம்ஐடீயில் (MIT – Massachusetts Institute of Technology) பட்டப்படிப்புப் படித்துக் கொண்டிருந்த மாணவர் லியோனார்டு கிளெய்ன்ராக் என்பார் ஆர்ப்பாநெட்டின் மூலமாக இரு சேய்மைக் கணினிகளுக்கிடையே முதல் தகவல் பரிமாற்றத்தை நடத்திக் காட்டினார். இதனால் இவர்,’இணையத்தின் தந்தை’ (Father of Internet) என்று அழைக்கப்படுகிறார்.
# இணையம்

## வரலாறு

### இணையத்தின் வளர்ச்சி

1971-இல் ஆர்ப்பாநெட்டில் இணைக்கப்பட்ட கணுக்கள் (Nodes) என்னும் பிணைய மையங்களின் எண்ணிக்கையானது பதினைந்தாக அதிகரித்தது. பின் அது 1972-இல் முப்பது கணுக்களாக வளர்ச்சி பெற்றது. ஆர்ப்பாநெட்டில் சேமித்து வைக்கப்பட்டுள்ள தகவல்களை அமெரிக்காவின் எந்த மூலையிலிருந்தும் கணினித் தொடர்பு மூலம் பெற முடியும் என்பது செயற்படுத்திக் காட்டப்பட்டது.  
அதன்பிறகு, அரசின் வெவ்வேறு துறைகள், பல்கலைக் கழகங்கள், அறிவியல் ஆய்வுக்கூடங்கள் தங்கள் பிணையங்களை ஆர்ப்பாநெட்டில் இணைத்துக் கொண்டன.  
அடுத்ததாக, அமெரிக்காவில் மிகவும் சக்தி வாய்ந்த கணினிகளையும் கணினிப் பிணையங்களையும் அமைத்துச் செயல்பட்டு வந்த சமூகக் குழுக்கள் பல தத்தம் பிணையங்களை ஆர்ப்பாநெட்டுடன் இணைத்துக் கொண்டன. இதன் விளைவாக, ஆர்ப்பாநெட்டின் இராணுவத் தன்மை குறையத் தொடங்கியது.  
1983-இல் ஆர்ப்பாநெட்டிலிருந்து அமெரிக்க இராணுவப் பிணையம் ‘மில்நெட்’ (Milnet) என்ற பெயரில் தனியாகப் பிரிக்கப்பட்டுச் செயல்பட ஆரம்பித்தது. அதற்குப்பின், ஆர்ப்பாநெட் பொதுப் பிணையமாகியது.  
அறிவியல் ஆய்வுக்கென அமெரிக்க அரசின் தேசிய அறிவியல் நிறுவனம் (National Science Foundation) என்எஸ்எஃப்நெட் (NSFNet) என்னும் பிணையத்தைத் தோற்றுவித்தது. இதில் ஐந்து மீத்திறன் கணினி மையங்கள் இணைக்கப்பட்டிருந்தன. அவற்றில் சேமிக்கப்பட்டிருந்த தகவல் மூலாதாரங்களை அமெரிக்காவிலுள்ள எந்தவொரு கல்வி நிறுவனமும், ஆய்வுக் கூடமும் பெருமளவில் பயன்படுத்திக் கொள்ளும் வாய்ப்புகள் ஏற்பட்டன.  
இது 1984-இல் ஆர்ப்பாநெட்டைப் போன்றே நாடு முழுவதும் அளாவத்தக்க வகையில் தம் சொந்தப் பிணையக் கட்டமைப்பை நிறுவியது. ஒவ்வொரு வட்டாரத்திலும் செயல்பட்ட கணினி மையங்கள் அருகிலுள்ள என்எஸ்எஃப்நெட்டின் மீத்திறன் கணினி மையத்துடன் இணைக்கப்பட்டன.  
1988-ஆம் ஆண்டில் என்எஸ்எஃப்நெட் புதுப்பிக்கப்பட்டது. அது மேலும் மேலும் வளர்ச்சிபெறவே, ஆர்ப்பாநெட் தம் முக்கியத்துவத்தை இழந்தது. ஆர்ப்பாநெட்டில் இணைக்கப்பட்டிருந்த பல கணினிப் பிணையங்கள் என்எஸ்எஃப்நெட்டுடன் இணைந்தன. இதனால், 1990-இல் ஆர்ப்பாநெட் மறைந்தது. என்எஸ்எஃப்நெட் புதிய இணையமாகச் செயல்படத் தொடங்கியது.  
அரசுத் துறையினர், அரசு சார்ந்த நிறுவனங்கள், அறிவியல் ஆய்வுக்கூடங்கள் முதலானவை தம் சொந்த பயன்பாடுகளுக்குப் பயன்படுத்தி வந்த பிணையத்தைப் பிற்காலத்தில் பொதுமக்களும் பயன்படுத்திட என்எஸ்எஃப்நெட் வழிவகுத்தது.
# இணையம்

## வரலாறு

### இணையம் வரையறை

International Network என்பதன் சுருக்கமே Internet ஆகும். இணையம் இதன் தமிழ்ச் சொல்லாகும். இணையம் எனப்படுவது பல கணினிகளை ஒரு மையக் கணினியுடன் இணைத்துச் செயற்படுத்துவதாகும்.
# இணையம்

## வரலாறு

### குவி இணையம்

ஓர் அறையில் அல்லது அலுவலகத்தில் இந்த இணையச் செயற்பாடுகள் நிகழ்வதற்கு குவி இணையம் (LAN Local Area Network) என்று பெயர்.
# இணையம்

## வரலாறு

### விரி இணையம்

வெவ்வேறு இடங்களில் உள்ள ஒரு நிறுவனத்தின் கிளைகளை ஒரு மையக் கணினியுடன் இணைத்துச் செயற்படுத்துவதனை விரி இணையம் (WAN Wide Area Network)எனப்படுகிறது.
# இணையம்

## வரலாறு

### மின் வணிகம்

இணையம் உதவியோடு நடைபெறும் வணிகம் மின் வணிகம் (e-commerce) எனப்படும். இதில் விளம்பர வசதிகள் உண்டு. குறிப்பிட்ட இணைய தளத்தினை வாடகைக்கு எடுத்தோ, விட்டோ பயன்படுத்திக்கொள்ள முடியும்.
# இணையம்

## வரலாறு

### தனிநபர் இணைய தளம் உருவாக்கும் வழிமுறைகள்

1. பல்வேறு பெயர்களின் அடிப்படையிலான தளங்கள் ஏற்கனவே பிறரால் பயன்படுத்தப்பட்டு இருப்பதால் ஒன்றிரண்டு விருப்பப் பெயர்களைத் தேர்ந்தெடுத்து வைத்துக்கொண்டு உள்ளீடு செய்து கொள்ளவும். பின்னர், அது உறுதியானதும் அதை ...காம்,...ஆர்க்,...நெட் என்ற முதன்மை புலத்துடன் இணைத்திட வேண்டும்.  
எடுத்துக்காட்டு:mani_ganesan.com  
2. அடுத்ததாக தெரிவு செய்யப்பட்ட பெயர் முகவரியைச் சோதித்து அவ் இணையதளம் கிடைப்பதை உறுதிப்படுத்திக் கொள்ளுதல் நல்லது. இல்லையேல் மாற்று முயற்சி மேற்கொண்டு புதிய பெயரைத் தெரிவு செய்திட வேண்டும்.  
3. இதற்குக் கட்டணம் உண்டு. அது நிறுவனங்களுக்கேற்ப மாறுபடும். பல நிறுவனங்கள் நேரடியான மின்வணிக வசதி மூலம் (கடன் அட்டை) உடனடியாகவும் பெயரை பதிவு செய்து தருகின்றன.  
4. பெயர் பதிவு செய்து தரும் நிறுவனத்திற்கு இதைச் செய்து முடிக்க 24 மணி நேரம் ஆகக் கூடும். அதன் பிறகு இந்தத் தளம் தனிநபருக்குரிய பெயரில் இயங்கும் இணைய தளமாகச் செயற்படத் தொடங்கும்.
# வலிகாமம் தென்மேற்கு பிரதேச சபை

**வலிகாமம் தென்மேற்கு பிரதேச சபை** என்பது இலங்கையின் யாழ்ப்பாண மாவட்டத்தில் அமைந்துள்ள ஒரு பிரதேச சபை ஆகும். இது மானிப்பாய் தேர்தல் தொகுதியில் அமைந்துள்ளது. இது வடக்கில் வங்காள விரிகுடாவையும், வட கிழக்கில் வலிகாமம் வடக்கு பிரதேச சபையையும், கிழக்கில் வலிகாமம் தெற்கு பிரதேச சபையையும், தென் கிழக்கில் நல்லூர் பிரதேச சபையையும், தெற்கில் யாழ்ப்பாண மாநகர சபையையும், தென் மேற்கில் யாழ்ப்பாணக் கடல் நீரேரியையும், மேற்கில் வலிகாமம் மேற்கு பிரதேச சபையையும் எல்லைகளாகக் கொண்டு ஒரு நீள் சதுர வடிவில் அமைந்துள்ளது. இதன் பரப்பளவு சுமார் 55 சதுர கிலோ மீட்டர்களாகும். இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, வலிகாமம் தென்மேற்கு பிரதேச சபைக்கு 17 உறுப்பினர்கள் வட்டாரங்களில் இருந்து நேரடியாகவும், 11 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 28 உறுப்பினர்கள் தேர்ந்தெடுக்கப்படுகின்றனர்.
# குளுடாரிக் அமிலம்

**குளுடாரிக் அமிலம்** (Glutaric acid) என்னும் இந்தக் கரிமச் சேர்மத்தின் வாய்பாடு: HO<sub>2</sub>C(CH<sub>2</sub>)<sub>3</sub>CO<sub>2</sub>H. இதனுடன் தொடர்புடைய "நேரோட்ட" டைகார்பாக்சிலிக் அமிலங்களான அடிபிக் மற்றும் சக்சினிக் அமிலங்கள் அறை வெப்ப நிலையில் சிறிதளவே நீரில் கரையும் தன்மையைக் கொண்டிருந்தாலும், குளுடாரிக் அமிலமானது ஐம்பது சதவிகிதத்திற்கு (50%) மேல் நீரில் கரையும் தன்மைக் கொண்டது.
# குளுடாரிக் அமிலம்

## தயாரிப்பு

பியூட்டைரோ லேக்டோன் வளையத்தைப் பொட்டாசியம் சயனைட் கொண்டு திறப்பதன் மூலம் கிடைக்கும் கலந்த பொட்டாசியம்-கார்பாக்சிலேட்-நைட்டிரைலை நீராற் பகுத்து இந்த டைகார்பாக்சிலிக் அமிலம் உருவாக்கப்படுகின்றது. மாற்றாக, நீராற் பகுத்த பின், டைஹைட்ரோபிரானை உயிர்வளியேற்றம் செய்வதன் மூலமும் குளுடாரிக் அமிலம் பெறப்படுகிறது. மற்றொரு முறையில், டைபுரோமோபுரோபேனை சோடியம் அல்லது பொட்டாசியம் சயனைடுடன் வினைபுரிய வைத்துக் கிடைக்கும் டைநைட்டிரைலை நீராற் பகுத்து குளுடாரிக் அமிலத்தை உருவாக்கலாம்.
# குளுடாரிக் அமிலம்

## பயன்கள்

பொதுவான நெகிழியாக்கி மற்றும் பாலி எஸ்டர்களின் முன்னோடியான 1,5-பென்ட்டேன்டையோல், குளுடாரிக் அமிலம் மற்றும் அதன் வழிப் பொருள்களைக் கொண்டுத் தயாரிக்கப்படுகின்றது.
# விக்கிப்பீடியா:முதற்பக்கக் கட்டுரைகள்/ஆகத்து 7, 2011

**ஓவர்லார்ட் நடவடிக்கை** என்பது இரண்டாம் உலகப் போரின் மேற்குப் போர்முனையில் நிகழ்ந்த நேச நாட்டுப் போர் நடவடிக்கை. பிரான்சின் நார்மாண்டி கடற்கரைப் பகுதியில் நிகழ்ந்த இப்படையெடுப்புக்கு ஓவர்லார்ட் நடவடிக்கை என்று குறிப்பெயர் இடப்பட்டிருந்தது. 1944, சூன் 6ல் தொடங்கிய நார்மாண்டி படையிறக்கம் முதல் ஆகத்து 24ல் பாரிசு நகரம் வீழ்ந்தது வரையான நிகழ்வுகள் ஓவர்லார்ட் நடவடிக்கை எனக் கருதப்படுகின்றன. நான்கு ஆண்டுகளாக நாட்சி ஜெர்மனியின் பிடியிலிருந்த மேற்கு ஐரோப்பாவை மீட்பதற்கு 1944ல் நேச நாடுகள் அதன்மீது படையெடுக்கத் திட்டமிட்டன. இது உலக வரலாற்றிலேயே நிகழ்ந்த மிகப்பெரும் நீர்நிலப் படையெடுப்பாகும். இதில் நேச நாடுகளின் படைகளுடன், செருமனியால் ஆக்கிரமிக்கப்பட்ட நாடு கடந்த அரசுப் படைகளும் கலந்து கொண்டன. ஒன்றரை மாத கால கடும் சண்டைக்குப் பின்னர் நார்மாண்டி கடற்கரை முழுவதும் நேச நாட்டுப் படைகள் வசமாகின. இச்சண்டைகளில் அமெரிக்க படைகளுக்கான இலக்குப் பகுதிகள் எளிதில் கைப்பற்றப்பட்டுவிட்டன. **மேலும்...**
---  
**அரவான்** இந்து காப்பியமான மகாபாரதத்தில் தோன்றும் ஒரு சிறிய கதாபாத்திரம். அரவான் பாண்டவ இளவரசன் அருச்சுனன், மற்றும் நாக இளவரசி உலுப்பி ஆகியோரின் மகன். அரவான் கூத்தாண்டவர் வழிபாட்டு மரபின் முக்கியக் கடவுளாக உள்ளார். 'கூத்தாண்டவர்' என்பது இந்த வழிபாட்டு மரபில் அரவானுக்கு வழங்கப்படும் பொதுவான பெயர். திரௌபதி வழிபாட்டு மரபிலும் இவர் முக்கியப் பங்கு வகிக்கிறார். இந்த இரண்டு வழிபாட்டு மரபுகளும் தென்னிந்தியாவில் அரவானை கிராம தெய்வமாக வழிபடும் பகுதியில் தோன்றியவை. அரவான், *அலி* என்று அழைக்கப்படும் திருநங்கைகள் சமூகத்தின் காவல் தெய்வமுமாவார். குருசேத்திரப் போரில் அரவான் வீர மரணம் அடைவதாக மகாபாரதம் சித்தரிக்கிறது. போரில் பாண்டவர்கள் வெற்றி பெறுவதற்கு காளி அருள் வழங்க வேண்டும் என்பதற்காக அரவான் தன்னையே கடவுளுக்கு பலி கொடுத்ததை சிறப்பிக்கும் மரபும் தென்னிந்திய சமூகத்தில் உள்ளது. தன்னையே பலி கொடுத்ததற்காக கிருஷ்ணர் அரவானுக்கு வழங்கிய மூன்று வரங்களில் ஒன்றே கூத்தாண்டவர் வழிபாட்டு மரபின் மையமாக உள்ளது. **மேலும்...**
# இந்திய சிறு படைக்கல அமைப்பின் மரைகுழல் துப்பாக்கி

**இன்சாஸ்** (*INSAS*) என்று பரவலாக அழைக்கப்படும் **இந்திய சிறு படைக்கல அமைப்பின் நீள் துப்பாக்கி** (*Indian Small Arms Systems*) என்பது இந்திய சிறு படைக்கல அமைப்பால் இராணுவத்தினர் பயன்பாட்டிற்காக 1997ல் உருவாக்கப்பட்டது. இதை இந்திய ராணுவத்தினர் பழுப்பு சிறுமி (*brown girl*) என்கிற குறிப்புச் சொல்லால் குறிப்பிடுகின்றனர். இது 1998 ஆம் ஆண்டில் இந்தியக் குடியரசு தின அணி வகுப்பில் பயன்படுத்தப்பட்டது. இத்துப்பாக்கிகள் இந்திய பாக்கித்தான் மோதல்களில் பயன்படுத்தப்பட்டுள்ளன.
# இந்திய சிறு படைக்கல அமைப்பின் மரைகுழல் துப்பாக்கி

## சிறப்புகள்

- ஒரே அடியில் மூன்று தோட்டா பாயும் முறை. (INSAS Standard rifle (5.56&nbsp;mm))
- மடக்கு முட்டு சேர்க்கப்பட்டது. (INSAS Foldable Butt)
- தானியங்கி தேர்ந்தெடுப்பு முறை சேர்க்கப்பட்டது.(Excalibur)
- உருளை வடிவம் நீட்டப்பட்டது.(MINSAS 5.56&nbsp;mm personal carbine)
- ஒரு விசையில் 30 குண்டுகள் தொடர்ந்து பாய்ச்சும் முறை சேர்க்கப்பட்டது. (INSAS LMG 5.56&nbsp;mm)
- மென்ரக அடக்கமான காற்றியங்கி முறை சேர்க்கப்பட்டது.(KALANTAK 5.56&nbsp;mm micro assault rifle)
# இந்திய சிறு படைக்கல அமைப்பின் மரைகுழல் துப்பாக்கி

## குறைபாடு

- குளிரடைப்பு (குளிர்) காலங்களில் தோட்டா வெடிக்காமல் போவதற்கு வாய்ப்புள்ளது.
# இந்திய சிறு படைக்கல அமைப்பின் மரைகுழல் துப்பாக்கி

## பயன்படுத்துபவர்கள்

- :
- :
- :
# மன்த்ரிக உபநிடதம்

**மன்த்ரிக உபநிடதம்** என்பது சுக்ல யஜுர் வேதத்தைச் சார்ந்த உபநிடதம் ஆகும். முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 34வது உபநிஷத்து. மிகச்சிறியது. இருபதே சுலோகங்களுடையது.
# மன்த்ரிக உபநிடதம்

## பொன்மொழி

::*விகாரஜனனீம் அஞ்ஞாம் அஷ்டரூபாம் அஜாம் த்ருவாம்*
::*த்யாயதே அத்யாஸிதா தேன தன்யதே ப்ரேர்யதே புன:*
::*சூயதே புருஷார்த்தம் ச தேனைவ அதிஷ்டிதம் ஜகத்* .  
பொருள்: மேற்சுமத்தீட்டிற்குக் (superimposition, அத்யாஸம்) காரணமான அவள் (மாயை) பிறவா மடந்தை
எட்டுவித விகாரங்களின் தாய் -- அவள் உண்டாக்குகிறாள், தூண்டுகிறாள், வளர்க்கிறாள். அவ்வாற்றலினால் இவ்வையகமே மனிதனுடைய இலக்குகளை வகுத்துக்கொள்கிறது.  
[[
# அடிபிக் அமிலம்

**அடிபிக் அமிலம்** (Adipic acid) என்னும் இந்தக் கரிமச் சேர்மத்தின் வாய்பாடு: (CH<sub>2</sub>)<sub>4</sub>(COOH)<sub>2</sub>. தொழிலகங்களின் நோக்கில் அடிபிக் அமிலம் மிகவும் முக்கியமான டைகார்பாக்சிலிக் அமிலமாகும்: ஆண்டுதோறும், 2.5 பில்லியன் கிலோகிராம் அடிபிக் அமில வெண் படிகத் துகள்கள் தயாரிக்கப்படுகின்றன. இவை முக்கியமாக, நைலான் உற்பத்தியில் முன்னோடிகளாக உபயோகப்படுத்தப்படுகின்றன. மற்றபடி, அடிபிக் அமிலம் இயற்கையில் அரிதாகக் கிடைக்கிறது.
# அடிபிக் அமிலம்

## தயாரிப்பு

வரலாற்று நோக்கில், அடிபிக் அமிலம் பல்வேறு கொழுப்புகளை உயிர்வளியேற்றம் அடையச் செய்வதன் மூலம் தயாரிக்கப்பட்டு வந்தது. அடிபிக் அமிலம், சைக்ளோஹெக்சனோல் மற்றும் சைக்ளோஹெக்சனோன் கலவையிலிருந்து ["KA எண்ணெய்"; K-கீட்டோன், A-ஆல்கஹால்) தற்போது தயாரிக்கப்படுகின்றது. "KA எண்ணெய்" பலபடி வழிமுறையில் நைட்ரிக் அமிலத்தால் உயிர்வளியேற்றம் செய்யப்படுவதால் அடிபிக் அமிலம் கிடைக்கிறது. வினையின் ஆரம்பக் கட்டத்தில் சைக்ளோஹெக்சனோல் கீட்டோனாக மாற்றப்படும்போது நைட்டிரஸ் அமிலம் வெளிபடுகிறது:
:HOC<sub>6</sub>H<sub>11</sub> + HNO<sub>3</sub> → OC<sub>6</sub>H<sub>10</sub> + HNO<sub>2</sub> + H<sub>2</sub>O
இவ்விதம் நடைபெறும் பல்வேறு வினைகளில், சைக்ளோஹெக்சனோன் நைட்ரசோ (-N=O) சேர்மமாக மாற்றப்பட்டு, C-C பிணைப்பு பிளவுறும் நிலையை உருவாக்குகிறது:
:HNO<sub>2</sub> + HNO<sub>3</sub> → NO<sup>+</sup>NO<sub>3</sub><sup>-</sup> + H<sub>2</sub>O
:OC<sub>6</sub>H<sub>10</sub> + NO<sup>+</sup> → OC<sub>6</sub>H<sub>9</sub>-2-NO + H<sup>+</sup>
இம்முறையில் குளுடாரிக் மற்றும் சக்சினிக் அமிலங்கள் பக்க விளை பொருட்களாகக் கிடைக்கின்றன.
# துப்பாக்கி

## சொல்லியல்

### வகைகள்

- நீண்ட துப்பாக்கி
- ஆர்கியூபஸ்
- ப்ளண்டர்பஸ்
- மஸ்கட்
- மஸ்கெட்டோன்
- சுவர் துப்பாக்கி
- எறிகுண்டு லான்சர்
- உபஇயந்திரத் துப்பாக்கி
- தனிப்பட்ட பாதுகாப்பு ஆயுதம்
- நீள் துப்பாக்கி
- நெம்புசெயல் நீள் துப்பாக்கி
- செருகு செயல் நீள் துப்பாக்கி
- தாக்குதல் நீள் துப்பாக்கி
- போர் நீள் துப்பாக்கி
- குறும்மசுகெத்து
- உத்தியோக நீள் துப்பாக்கி
- மறைந்திருந்து குறி பார்த்து சுடும் நீள் துப்பாக்கி
- வேட்டைத்துப்பாக்கி
- போர் வேட்டைத்துப்பாக்கி
- பகுதி-தானியங்கி வேட்டைத்துப்பாக்கி
# துப்பாக்கி

## சொல்லியல்

### இயந்திரத் துப்பாக்கிகள்

- கேட்டலிங் கன்
- மினித் துப்பாக்கி
- நார்டென்பெல்ட் துப்பாக்கி
- மெட்டல் ஸ்டார்ம்
- மிட்ரயில்யூஸ்
- உபஇயந்திரத் துப்பாக்கி
- இயந்திரக்கைத் துப்பாக்கி (பிஸ்டல்)
- இயந்திரத் துப்பாக்கி
- பொதுவான-நோக்கமுடைய இயந்திரத் துப்பாக்கி
- பளுவில்லாத இயந்திரத் துப்பாக்கி
- சிறு படைக்குரிய தானியங்கி ஆயுதம்
- காலாட் படை தானியங்கி நீள் துப்பாக்கி
- நடுத்தரமான இயந்திரத் துப்பாக்கி
- பளுவான இயந்திரத் துப்பாக்கி
# துப்பாக்கி

## சொல்லியல்

### கைத்துப்பாக்கிகள்

- கைத்துப்பாக்கி
- சிறு கைத்துப்பாக்கி
- உத்தியோகப் சிறு கைத்துப்பாக்கி
- சுழல் துப்பாக்கி
- உத்தியோகச் சுழல் துப்பாக்கி
- இயந்திரப் சிறு கைத்துப்பாக்கி
# துப்பாக்கி

## சொல்லியல்

### ஆட்டோகேனான்

- ஆட்டோகேனான்
- செயின் துப்பாக்கி
# துப்பாக்கி

## சொல்லியல்

### பீரங்கிப் படைத் துப்பாக்கிகள்

- பீரங்கிப் படைத் துப்பாக்கி
- பீரங்கி
- கேரோனேடு
- ஃபால்கொனட்
- போர்க்களத் துப்பாக்கி
- ஹோவிட்ஸெர்
# துப்பாக்கி

## சொல்லியல்

### கவசவாகனத் துப்பாக்கிகள்

- கவசவாகனத் துப்பாக்கி
# துப்பாக்கி

## சொல்லியல்

### வேட்டையாடும் துப்பாக்கிகள்

- யானைத் துப்பாக்கி
- விரைவு நீள் துப்பாக்கி
- வேட்டைத்துப்பாக்கி
- மஸ்ஸில்லோடர்
- பிரீச்லோடர்
# துப்பாக்கி

## சொல்லியல்

### பயிற்சி மற்றும் பொழுதுபோக்கிற்கான துப்பாக்கிகள்

- ஏர்சாஃப்ட் துப்பாக்கி
- BB துப்பாக்கி
- பெயிண்ட்பால் துப்பாக்கி
- ரெப்லிக்கா துப்பாக்கி
- இன்னெர்ட் துப்பாக்கி
- ஸ்படு துப்பாக்கி
- நீர்த் துப்பாக்கி
- நெர்ஃப் துப்பாக்கி
# துப்பாக்கி

## தாங்கும் முறை

1. கைத்துப்பாக்கி (pistol)
1. ஒற்றையடி (single shot)
1. பல அடி (multi shot)
1. சுழலடி (revolvers)
1. தோள்துப்பாக்கி (rifle)
1. வன்துப்பாக்கி (assault rifle) எ.கா. இன்சாசு
1. மறைதுப்பாக்கி (sniper rifle)
# துப்பாக்கி

## இயங்கும் முறை

1. மனித இயங்கி (manual)
1. பகுதானி (semi-automatic)
1. காற்றியங்கி (gas operated)
1. தாழியங்கி (bolt operated)
1. சுழலியங்கி (revolving action)
1. தானியங்கி (automatic)
# துப்பாக்கி

## ஏற்றும் முறை

1. மனித ஏற்றி (manual loading)
1. பகுதானி ஏற்றி (semi auto loading)
1. தானியங்கி (auto loading)
# துப்பாக்கி

## மற்ற வகைகள்

1. உபயோகம் சார்ந்தவை
1. ஒருங்கல் முறை (integrated)
1. பீரங்கி (tank guns)
1. வானுலங்கி (heli-guns)
# வித்வான்சாக்

**வித்வான்சாக்** (*Vidhwansak*) என்பது தொலைதூரத்திலுள்ள இலக்குகளை தாக்கப் பயன்படும் ஒரு தொலைகுறித் துப்பாக்கி.(sniper rifle) இது வடமொழியில் அழிப்பவன் என்று பொருளிலான “வித்வான்சாக்” எனும் பெயரில் திருச்சி போர்த் தளவாடத் தொழிற்சாலையால் 2005ல் தயாரிக்கப்பட்டது.
# வித்வான்சாக்

## வரலாறு

1. 2006ல் முழு பரிசோதனை செய்யப்பட்டது.
1. 2007ல் எல்லை பாதுகாப்புப் படையால் (Border Security Force) 100 வித்வான்சாக்கள் வாங்கும் விண்ணப்பம் சமர்பிக்கப்பட்டது.
1. 2008ல் எல்லை பாதுகாப்புப் படையினரால் பயன்படுத்தப்பட்டது.
# வித்வான்சாக்

## சிறப்புகள்

- 2,000மீட்டர் வரையிலான தொலைதூர தாக்குதல் திறனுடையது.
# வித்வான்சாக்

## விவரங்கள்

வித்வான்சாக் விவரங்கள்
| **வெடி மருந்துக் குண்டு** | 12.7x108மி.மீ. | 14.5x114மி.மீ. | 20x 82மி.மீ. |  |
| --- | --- | --- | --- | --- |
| **எடை** | 25 கி | 29 கி | 26 கி |  |
| **நீளம்** | 1.7 மீ | 2.015 மீ | 1.795 மீ |  |
| **புரியிடைத்தூரம்** | 1: 390 மிமீ | 1 : 420 மிமீ | 1 : 560 மிமீ |  |
| **காண் திறன்** | 8 X 42 மடங்கு பெரிதாக்கும் தொலைநோக்கி. |  |  |  |
| **பின்னுதைப்பு வேகம்** | 845 மீ/நொடி | 1,080 மீ/நொடி | 720 மீ/நொடி |  |
| **செயல்திறமிக்க அடுக்கு** | 1,800 மீ | 1,800 மீ | 1,300 மீ | } |
# வித்வான்சாக்

## பயன்படுத்துபவர்

- - இந்திய எல்லை பாதுகாப்புப் படை (100 துப்பாக்கிகள்)
# மேல் பின் இதழ்குவி உயிர்

**மேல் பின் இதழ்குவி உயிர்** அல்லது **மூடிய பின் இதழ்குவி உயிர்** என்பது சில பேச்சு மொழிகளில் காணப்படும் உயிர் வகைகளுள் ஒன்று. அனைத்துலக ஒலிப்பியல் அரிச்சுவடியில் இதன் குறியீடு . இதற்கு இணையான X-SAMPA குறியீடு <tt>u</tt>. பல மொழிகளில் *மேல் பின் இதழ்குவி உயிர்களை* ஒலிக்கும்போது இதழ்கள் குவிந்து முன்னோக்கி நீளுகின்றன.
# மேல் பின் இதழ்குவி உயிர்

## உறுப்பமைவு

ஒலிக்கும்போதான நாக்கின் நிலை, இதழ் அமைப்பு என்பவற்றைப் பொறுத்தே உயிர் ஒலிகள் வகை பெறுகின்றன. முக்கியமாக நாக்கின் மேல்-கீழ் நிலை, அதன் முன்-பின் நிலை, இதழின் குவிதல்-விரிதல் நிலை என்பனவே உயிர் ஒலி வேறுபாடுகளை உருவாக்குகின்றன. *மேல் பின் இதழ்குவி உயிரை*ப் பொறுத்தவரை, பின்வரும் நிலைமைகளைக் காணலாம்.  
1. நாக்கு வாயின் மேற் பகுதிக்குக் கூடிய அளவு அண்மையாக இருத்தல்.
1. கூடி அளவு நாக்கு பின் தள்ளி இருத்தல்.
1. இதழ்கள் குவிதல்
# மேல் பின் இதழ்குவி உயிர்

## தமிழில்

தமிழில் **உ**, **ஊ** ஆகிய இரண்டும் *மேல் பின் இதழ்குவி உயிர்கள்*. இவற்றில் **உ** மேல் பின் இதழ்குவி குற்றுயிர் என்றும், **ஊ** மேல் பின் இதழ்குவி நெட்டுயிர் என்றும் அழைக்கப்படுகின்றன. ஒலிப் பிறப்பைப் பொறுத்தவரை உகரம், ஊகாரம் இரண்டும் ஒரே வகையினவே. ஒலிப்புக் கால அளவிலேயே இரண்டும் வேறுபடுகின்றன. குற்றுயிரை ஒலிக்கும்போது நாக்கு சற்று நெகிழ்வு உடையதாகவும், நெட்டுயிரை ஒலிக்கும்போது சற்று இறுக்கமாகவும் இருக்கும்.
# கேசவன்

**கேசவன் என்ற பெயர்** இந்து சமயத் தோத்திரமான விஷ்ணு சஹஸ்ரநாமத்தில் இரண்டு முறை வரும் பெயர். 23-வது பெயராகவும், 648-வது பெயராகவும் வருகின்ற பெயர். விஷ்ணுவின் முக்கியமான பன்னிரு பெயர்களில் முதற் பெயர். இதற்கு பல விதப் பொருள்கள் சொல்லப்படுகின்றன.  
மகாபாரத காவியத்தில், திருதராட்டிரன் கிருஷ்ணரின் வேறு பெயர்களை கூறுமாறு சஞ்சயனிடத்தில் கேட்கும் போது, கிருஷ்ணருக்கு கேசவன் என்ற பெயரும் உள்ளதாக தெரிவித்தான்.  
- 'குழலழகர்' அல்லது 'அழகிய கூந்தலை உடையவர்' என்று ஒரு பொருள். ஆதி சங்கரருடைய உரையில் இதை 'கறுத்துச் சுருண்டு சேர்ந்து இணங்கி இருக்கும் அழகிய கேசங்கள் உள்ளவர்' என்கிறார். நரசிங்க வடிவில் விஷ்ணுவின் பிடரிமுடி மிக அழகானது. வால்மீகி ராமாயணத்தில் ராமரின் கேசங்களின் அழகை மாரீசனும், விசுவாமித்திரரும் வர்ணிக்கின்றனர். ஸ்ரீமத் பாகவதத்தில் கோபிகளும் கண்ணனின் கேசங்களை வர்ணிக்கின்றனர்.  
- கேசி என்னும் அசுரனைக் கண்ணன் கொன்றதால் கேசவன் என்ற பெயர் என்று விஷ்ணு புராணம் கூறுகிறது. இதை ஆமோதித்து விஷ்ணு சஹஸ்ரநாமத்திலேயே 'கேசிஹா' - கேசியைக் கொன்றவர் என்ற பெயரும் வருகிறது.  
- க: - பிரம்மா, அ: - விஷ்ணு, ஈச: - சிவன் ஆகிய இம்மூன்று வடிவங்களையும் தம் வசத்தில் கொண்டவர், என்றும் இன்னொரு பொருள் கூறுகிறார் ஆதி சங்கரர். இதனால் 'கேசவ' என்ற சொல், பெயரும் உருவமுமில்லாத பரம்பொருளைக் குறிப்பதாகும் என்பது அத்வைத வேதாந்தத்தின் கூற்று.  
- 'சூரியன் முதலானவர்களிடமுள்ள கிரணங்களுக்குரியவர்' என்பது இன்னொரு பொருள். இதுவே வேறுவிதமாகவும் சொல்லப்படுகிறது: சூரியன் முதலிய ஒளி மண்டலங்களில் தன் நுண்ணிய ரோமம் போன்ற ஒளிக் கதிர்களைப் பரவச் செய்தும் அம்மண்டலங்களில் உள்ளுறைபவனாகவும் ஒளி விடுபவர்.  
- பிரம்மா, விஷ்ணு, சிவன் இம்மூவரும் கேசங்கள் எனப்பெறுவர். அவர்களை சக்தியாகக்கொண்ட பரம்பொருள்.  
- அக்னி, சூரியன், வாயு, என்ற மூன்று சக்திகள் கொண்டவர்.  
- அசுரர்களால் ஏற்பட்ட தொல்லை நீங்குவதற்காக தேவர்களால் வேண்டப்பட்ட விஷ்ணு தனது முடியிலிருந்து கரு நிறமும் வெண்ணிறமும் கொண்ட இரு கேசங்களைப்பிடுங்கி இவை கண்ணனாகவும் பலராமனாகவும் தோன்றி உதவுவர் என வரம் தந்தார் மற்றும் அவர் அசுரர்களை கொன்று விட்டார் என விஷ்ணு புராணம் கூறுகிரது.  
- பராசர பட்டர் ஹரிவம்சத்திலிருந்து மேற்கோள் காட்டி சிவன் விஷ்ணுவிடம் சொல்லியதாகச்சொல்கிறார்: 'க: என்றால் பிரம்மா, ஈசன் என்றால் நான் சிவன். நாங்களிருவரும் உன் உடலிலிருந்து பிறந்தோம். அதனால் உன் பெயர் கேசவன்'.
# கேசவன்

## திருவாய்மொழியில்

நம்மாழ்வார் திருவாய்மொழியில் (10-2-1) கேசவன் என்னும் பெயரைச் சொல்லவே துன்பம் என்று பெயர் பெற்றன எல்லாம் கெடும்; ஞானம் பிறக்குமுன் செய்த பாவங்களும், பிறந்தபின் மறந்து செய்யும் பாவங்களும் தாமே அழியும். நாள்தோறும் கொடிய செயலைச் செய்யும் யமனுடைய தூதர்களும் வந்து கிட்டமாட்டார்கள், என்கிறார்:  
::கெடுமிடராய வெல்லாம் கேசவாவென்ன நாளும்
::கொடுவினை செய்யும் கூற்றின் தமர்களும்குறுககில்லார்.
# கேசவன்

## துணை நூல்கள்

: * சி.வெ. ராதாகிருஷ்ண சாஸ்திரி. ஶ்ரீ விஷ்ணு ஸஹஸ்ரநாம ஸ்தோத்திரம். சிமிழி வெங்கடராம சாஸ்திரி டிரஸ்ட். 1986.  
:* Shri Vishnu Sahasranama, with the Bhashya of Parasara Bhattar. Trans.Prof. A. Srinivasa Raghavan. Sri Vishishtadvaita Pracharini Sabha, Mylapore, Madras. 1983.  
:* Complete Works of Sri Sankaracharya, in the Original Sanskrit. Vol.V: Laghu Bhashyas. Samata Books. Madras. 1982
# மெம்பிசு, எகிப்து

**மெம்பிசு** (மெம்ஃபிஸ், ; ; ) என்ற நகரம், முன்னைய எகிப்து நாட்டின் தலைநகரமாகும். தலைநகராக இருந்த காலம் கி.மு. 3100 முதல் கிமு2180 வரை ஆகும். இது கெய்ரோவின் தெற்கே, எல்வான் நகருக்கு அருகில் வரை இதன் சிதைவுகள் காணப்படுகின்றன. பல்லாயிரமாண்டுகளாக இந்த நகரமானது, பலபெயர்களால் அழைக்கப்பட்டது. குறிப்பாக பெரிய கோட்டைகளாலும், பெரிய தனித்துவ வடிவச் சுவர்களாலும், இந்த நகரம், *வெள்ளைச்சுவர்கள்* (*Inebou-Hedjou*, பிறகு *Ineb-Hedj*) என அழைக்கப்பட்டது. மேலும், *இரட்டை நிலங்களின் வாழ்க்கை* (Ankh-Tawy) என்ற பொருளுடைய பெயரிலும் அழைக்கப்பட்டது. பெப்பி என்ற பார்வோன் பெயரானது, கிரேக்க மொழியில் திரிபு அடைந்து, *மெம்பிசு* என இன்று அழைக்கப்படுகிறது.
# மெம்பிசு, எகிப்து

## அமைவிடம்

நைல் நதியின் மேற்குக் கரையோரம், கெய்ரோவுக்கு 20 கி.மீ. தொலைவில் அமைந்துள்ளது. இந்நகரத்தில் மக்கள் வாழவில்லை. இந்நகரம் கட்டும் போது, 30000 மக்கள் வசித்ததாக, தொல்லியல் ஆய்வாளர்கள் கூறுகின்றனர்.இந்நகருக்கு அருகே, *மித் ரகினா*(Mit Rahina) என்ற ஊரிலே மக்கள் வசிக்கின்றனர்.
# மெம்பிசு, எகிப்து

## பண்டைய எகிப்திய நகரங்கள்

- தீபை
- கீசா
- அல்-உக்சுர்
- அபிதோஸ்
- அமர்னா
- அலெக்சாந்திரியா
- அஸ்வான்
- ஆவரிஸ்
- இட்ஜ்தாவி
- சக்காரா
- சைஸ்
- தனீஸ்
- தினீஸ்
- பை-ராமேசஸ்
- மென்டிஸ்
- ஹெராக்கிலியோபோலிஸ் மக்னா
- ஹெல்லியோபோலிஸ்
# மெம்பிசு, எகிப்து

## இதனையும் காண்க

- மன்னர்களின் சமவெளி
- அரசிகளின் சமவெளி
- பாரோக்களின் பட்டியல்
- பண்டைய எகிப்திய அரசமரபுகள்
# அடோப் இன்டிசைன்

**அடோப் இன்டிசைன்** அடோப் நிறுவனம் வெளியிட்டுள்ள பக்கவடிவமைப்பு வேலைகளுக்கான மென்பொருள். புத்தகங்களை வடிவமைப்பதில் இந்த மென்பொருள் மிகவும் பயன்படுகிறது. நடைமுறையில் புத்தகம் என்ற அச்சு வெளிப்பாட்டிற்குத் தேவையான அனைத்து செயல்களையும் எளிதாகவும், விரைவாகவும், துல்லியமாகவும் செய்து முடிப்பதற்கான வசதிகளையும், கருவிகளையும் தன்னகத்தே கொண்டதாக உருவாக்கப்பட்டுள்ளது
அடோபி நிறுவனம் ஏற்கனவே வெளியிட்டிருந்த பக்கவடிவமைப்பிற்கான மென்பொருளான பேஜ்மேக்கருக்கு மாற்றாக உருவாக்கப்பட்டதே இன்டிசைன் ஆகும். உண்மையில் பேஜ்மேக்கர் ஆறாவது பதிப்பு வெளிவந்த போதே இன்டிசைன் 1.0 வெளிவந்து விட்டது.எனினும் அதன்பிறகும் பேஜ்மேக்கரின் 6.5,7.0,7.1 ஆகிய பதிப்புகள் வெளியிடப்பட்டன. 7.1க்குப் பிறகு பேஜ்மேக்கர் முற்றிலுமாக நிறுத்தப்பட்டு விட்டது.
தற்போது இன்டிசைனின் ஏழாவது பதிப்பு (7.0) இன்டிசைன் சிஎஸ் 5 என்ற பெயரில் வெளியிடப்பட்டுள்ளது.
# முகத்தலை

**முகத்தலை** என்னும் பண்டைய தமிழக ஊர், இன்று **பன்னத்தெரு** என்று மற்றொருப் பெயரால் அழைக்கப்படுகிறது.திருவாரூர் மாவட்டத்தில் திருத்தருப்பூண்டியிலிருந்து நாகப்பட்டினத்திற்குச் செல்லும் பெருவழியில், திருத்தருப்பூண்டியிலிருந்து சுமார் ஐந்து கி.மீ. தொலைவில் உள்ள, *கொக்காலடி* என்னும் ஊர் அமைந்துள்ளது. வடக்கே மானாச்சேரி செல்லும் மணல்வழியில், ஒரு கி.மீ தொலைவில் உள்ள **பன்னத்தெரு** என்னும் ஊர் அமைந்துள்ளது. இவ்வூரே, **முகத்தலை** என்று தமிழ் இலக்கியங்களில் குறிப்பிடப் படுகிறது.
# முகத்தலை

## இலக்கியக் குறிப்புகள்

ஒன்பதாம் திருமுறையின் பல பாடல்களில், **முகத்தலை** என்ற சொல் அமைந்துள்ளது. இருப்பினும், இங்கு பஞ்சமம் பண்ணில் அமைந்துள்ள கீழ்கண்டப் பாடல் மட்டும் எடுத்தாளப்பட்டுள்ளது.
<pre>
புவனநா யகனே அகவுயிர்க் கமுதே
பூரணா ஆரணம் பொழியும்
பவளவாய் மணியே பணிசெய்வார்க் கிரங்கும்
பசுபதீ **பன்னகா பரணா**
அவனிஞா யிறுபோன் றருள்புரிந் தடியேன்
அகத்திலும் **முகத்தலை** மூதூர்த்
தவளமா மணிப்பூங் கோயிலும் அமர்ந்தாய்
தனியனேன் தனிமைநீங் குதற்கே.
</pre>
அருஞ்சொற்பொருட்கள்:
1. அகம் - இடம்
1. புவனம் - உலகம்
1. பன்னக ஆபரணன் - பாம்பாகிய அணிகளை யுடையவன்.
1. பசுபதி - உயிர்கட்குத் தலைவன்.
# முகத்தலை

## கல்வெட்டுக் குறிப்புகள்

இவ்வூரில் *சாந்தநாயகி* என்ற பெண் கடவுளும், *பன்னகாபரணர்* என்ற ஆண் கடவுளும் குடிகொண்டு உள்ளனர்.இப்பன்னத்தெருக் கோயிலில் இரண்டு கல்வெட்டுக்கள் இருக்கின்றன. இவற்றில் முதலாவது கல்வெட்டு, மூன்றாங்குலோத்துங்க சோழனுடைய 18ஆம் ஆட்சி ஆண்டில் பொறிக்கப்பட்டது.  
இரண்டாவது கல்வெட்டு,25ஆம் ஆட்சி ஆண்டிலும் பொறிக்கப்பட்டது. மதுரையும், ஈழமும், கருவூரும், பாண்டியன் முடித்தலையுங் கொண்டருளினது என குறிப்பிடுகின்றது. இந்த இருகல்வெட்டுக்களிலும் இறைவரின் திருப்பெயர் *பன்னகாபரணேஸ்வரர்* எனக் குறிக்கப்பட்டுள்ளது. இங்குத்
தலவிருட்சமாக, புன்னை மரம் அமைந்துள்ளது.  
பழைய கல்வெட்டுக்களில் ஊரின் பெயரையே, இறைவனுக்கும் பெயரிடல் மரபு இருந்தது. 1926ஆம் ஆண்டு, இத்துறை அறிஞர்களால் எழுதப்பட்டக் கல்வெட்டு அறிக்கையில், ஊரின் பெயரை பற்றி எதுவும் குறிப்பிடவில்லை. எனவே,**பன்னத்தெரு* ஊர், **முகத்தலை*' என்று பொதுமக்களால் நம்பப் படுவது தவறாக இருக்கலாம்.